Mestská radnica (Žilina)

Mestská radnica (s oficiálnym názvom Radnica mesta Žilina) je radnica na Radničnej ulici v meste Žilina.

 História radnice 
Žilinská radnica sa po prvý raz spomína v roku 1508 v Žilinskej knihe pod názvom radhuus či radhaws (z nemeckého Rathaus). Pravdepodobne existovala i staršia radnica uprostred námestia, no archeologický výskum v roku 1966 - 1995 - ktorý však nebol na celej ploche námestia - stopy po nej našiel. Predpokladá sa, že pravdepodobne po zničení tohto objektu si Žilinčania ako náhradu kúpili dom, na mieste ktorého stojí i dnešná radnica. Dlhé roky prebiehali o tento dom vlastnícke spory (1471 - 1509) medzi mesto, strečnianskym panstvom a dedičnými richtármi. Až v roku 1509 majiteľ Strečna Juraj Kereky vrátil murovaný dom mestu a odvtedy slúži pre potreby mesta nepretržite až do dnes. Žilinských mešťanov stálo vyplatenie dedičného richtárstva a budovy radnice takmer 3 000 zlatých. Žilinčania si tak ako jediní na Slovensku dokázali kúpiť dedičné richtárstvo a radnicu z vlastných zdrojov. 

 Sídlo orgánov mesta 
Radnica slúžila od počiatku ako stredisko správnych orgánov mesta - mestskej rady, zastupiteľstva, mestského súdu, notára, administratívy a hospodárstva. V dome sídlili volení richtári z radov žilinských mešťanov, ktorý existovali popri dedičných richtároch. Richtári boli volení na obdobie jedného roka. Voľby sa konali vždy 24. apríla na sviatok sv. Juraja, od roku 1771 sa termín volieb presunul na 1. novembra. Prvým známym žilinským voleným richtárom je Jokl Smyt, ktorý stál na čele mesta v rokoch 1419 - 1420. Prvým známym dedičným richtárom bol Ján Pezold z roku 1325. Celkovo poznáme mená 11 dedičných richtárov a mená 188 volených predstaviteľov mesta, z nich viacerí boli na miesto richtára zvolení opakovane. Medzi najvyššími predstaviteľmi mesta boli zemania - Straňavský, Košeľovci, Skalovci a ďalší, v roku 1900 dokonca barón - Karol Kloch, ktorý zomrel vo výkone funkcie. V 20. storočí, keď mesto postavilo budovu tzv. Finančného paláca - dnes Dexia banka (1931), sa mestský úrad aj najvyšší predstaviteľ mesta premiestnili do týchto nových priestorov. Aj preto radnica dostala pomenovanie stará radnica. Mestský úrad neskôr ešte niekoľkokrát zmenil svoje sídlo (budova Drevoúnie na rohu ulíc 1. mája a Moyzesovej, dom č. 5 na Mariánskom námestí, Dom odborov na Štúrovom námestí a od roku 1995 budova bývalého OV KSS na dnešnom Námestí obetí komunizmu 1, kde je dodnes). Primátori mesta sídlia opäť v starej radnici od konca roka 1992, teda presne po šesťdesiatich rokoch.


 Mestský archív 
Písomnosti mesta, ktoré sa zhromažďovali v priestoroch radnice, po prvý raz spracoval Ľudovít Stárek (1843) a neskôr i známy slovenský historik Richard Marsina. Archív bol pôvodne tajný - listiny ukladali do truhlice, po Stárkovom spracovaní boli uložené v druhom sklade. Pôvodne bola v archíve i strieborná mestská pečať (stratila sa v 19. storočí), päť katovských mečov a misa, v ktorej si kat umýval ruky po výkone trestu. V archíve boli i mestské zástavy. Mestský archív ako organizácia zanikla v roku 1960, posledným mestským archívom bol v rokoch 1958-1960 PhDr. Marián Klapita. Písomnosti prešli do okresného archívu a dnes sú v budove Štátneho archívu v Žiline na Framborskej ulici. Je medzi nimi i známe Privilégium pre žilinských Slovákov - Privilegium pro Slavis z roku 1381, čo je prvý dokument o našej národnej identite, či Žilinská kniha z rokov 1378-1524 v nemeckom, latinskom a slovenskom jazyku. V tejto knihe sa nachádza aj prvý knižný zápis v slovenčine na Slovensku vôbec (1451). Žilinská mestská kniha je najstaršia a najvýznamnejšia jazyková a právna pamiatka Slovenska.
Je pozoruhodné, že mesto si dokázalo napriek požiarom, zemetraseniam a vojnovým časom zachovať svoj archív a mestské zápisnice. V archíve sú uložené písomnosti z rokov 1378-1995.

 Zoznam najvyšších predstaviteľov Žiliny 
Od roku 1520 až do roku 1848 mala Žilina len volených richtárov. Vo funkcii pôsobili od apríla uvedeného roku až do voľby nového richtára v apríli nasledujúceho roku. Od roku 1771 pôsobili richtári vo funkcii od 1. novembra predchádzajúceho roku do 1. novembra uvedeného roku.

 V rokoch 1325 – 1520 

 Rok  Predstaviteľ  Status  Rok  Predstaviteľ  Status 1325 – ?  Ján Pezold  DR  1479 – 1481  Matej Kotrša  VR     ?   - 1352  Dominik Pezold  DR  1479 – ?  Blažej Podmanický  DR 1352 – ?  Mikuláš Pezold  DR  1480 – 1483  Dorota Podmanická  DR     ?   - 1418  Ján Pezold, syn Mikuláša  DR  1481 – 1482  Mikuláš Masar  VR 1419 – 1420  Jokl Smyt  VR  1485 – ?  Matej Kotrša  VR 1420 – 1422  Jeroným  DR  1488 – 1489 Štefan Kokot VR 1423 – 1424  Jokl Smyt  VR  1492 – 1493  Jeroným Švec  VR 1426 – ?  Ondrej, magister  VR  1493  Michal Mako  VR 1428  Jokl Smyt  VR  1494 – ?  Gašpar Vrtiak  VR 1429 – ?  Juraj Altdorff  VR  1497  Melchior Hrabovský  VR 1439 – ?  Martin Polakovič (Polak)  VR  1498 – ?  Matej  VR 1444 – ?  Ladislav Uhrinovič  VR  1501 – ?  Štefan Gardoš  VR 1450 – 1451  Gallus  VR  1508 – 1509  Ondrej Babčanský  VR 1453 – 1454  Martin Polakovič  VR  1507  Matej Kropač  VR 1455 – ?  Juraj z Oblahova  VR  1507  Abraham  VR 1457 – ?  Mikuš (Mikuláš)  VR  1508 – 1509  Ondrej Babčanský  VR 1459 – 1468  Peter Polak  VR  1511 – ?  Martin Banovsky  VR 1468 – 1469  Matúš Manko  DR  1513 – ?  Ondrej Babčanský  VR 1469 – 1472  Martin Manko (Medveď)  DR  1515 – ?  Juraj Krok  VR 1472 – 1474  Václav Pongrác  DR  1517  Abraham  VR 1475 – ?  Matej Kotrša  VR  1518 – ?  Martin Miška  VR 1477 – 1478  Mikuláš Masar  VR  1519 – 1520  Michal Podmanický  DR 

 V rokoch 1524 - 1646 

 Rok  Predstaviteľ  Status  Rok  Predstaviteľ  Status  1524 - ?  Ondrej Hartunek  VR  1589  Ján Bánovsky  VR  1527  Mikuláš Melicher  VR  1590  Ján Košian  VR  1528  Juraj Babčanský  VR  1591  Gašpar Košela  VR  1529  Martin Miška  VR  1592  Ján Oparel  VR  1530 - 1531  Mikuláš Melicher  VR  1593  Ján Košian  VR  1532  Ondrej Hartunek  VR  1594  Gašpar Kapist  VR  1533 - 1534  Mikuláš Melicher  VR  1595  Michal Košian  VR  1535  Michal Zapara  VR  1596  Gašpar Košela  VR 1536  Abraham  VR  1597 - 1598  Apollon Militius-Mlynský  VR 1537 - 1538  Juraj Andreaš  VR  1599  Ján Oparel  VR  1539  Ondrej Bohdal  VR  1600  Mikuláš Cingel  VR  1540  Burian Hodul  VR  1601  Juraj Hrabovský  VR  1541  Ján Haško  VR  1602  Mikuláš Mastihlávka  VR  1542  Ziseta  VR  1603  Ján Dlabač  VR  1543  Kriško  VR  1604  Ján Košian  VR  1544  Michal Zapara  VR  1605  Mikuláš Bohdal  VR  1546  Juraj Ondruško  VR  1606  Ján Mlynárik  VR  1547  Michal Zapara  VR  1607  Ján Dias  VR  1548  Ján Bohdal  VR  1608  Mikuláš Bohdal  VR  1549  Juraj Ondruško  VR  1609  Juraj Lipovský  VR  1550  Juraj Bánovský  VR  1610  Ján Dias  VR  1551  Ján Haško  VR  1611  Baltazár Košela  VR  1552  Martin Sedlý  VR  1612  Matej Pokorný  VR  1553  Juraj Bánovský  VR  1613  Ján Košian  VR  1554  Michal Sladký  VR  1614  Juraj Lipovský  VR  1554  Ján Bohdal  VR  1615  Baltazár Košela  VR  1555  Michal Sonučka  VR  1616  Ján Dias  VR  1556  Matúš Rozgoň  VR  1617  Apollon Militius-Mlynský  VR  1557  Ján Bohdal  VR  1618  Daniel Skalka  VR  1558  Matej Ballo  VR  1619  Štefan Stráňavský  VR  1559  Matúš Rozgoň  VR  1620  Juraj Brezanský  VR  1560  Juraj Ondrušku  VR  1621  Ján Strániavský  VR  1561  Ján Nemec  VR  1622  Daniel Skalka  VR  1562  Ján Bohdal  VR  1623  Apollon Militius-Mlynský  VR  1563  Juraj Mako  VR  1624  Ján Kohut  VR  1564  Martin Vestrč  VR  1625  Juraj Lipovský  VR  1565 - 1567  Jeroným Bohdal  VR  1626  Jeremiáš Fabricius  VR  1568  Burian Hodul  VR  1627  Jan Kohut  VR  1568  Ján Bohdal  VR  1628  Gašpar Mattušek  VR  1571  Lukáč Dias  VR  1629  Juraj Brezanský  VR  1572  Ján Fratryk  VR  1630  Mikuláš Mlynárik  VR  1573  Ján Bohdal  VR  1631  Juraj Lipovský  VR  1574  Burian Hodul  VR  1632  Martin Povrazník  VR  1575  Melichar Mikunda  VR  1633  Baltazár Košela  VR  1576  Gašpar Košela  VR  1634  Gašpar Kosian  VR  1577  Ján Schvab  VR  1635  Martin Povrazník  VR  1578  Melichar Mikunda  VR  1636  Jakub Nosko  VR  1579  Martin Gallo  VR  1637  Gašpar Chreno  VR  1580  Burian Hodul  VR  1638  Ján Košela  VR  1581  Michal Cigány  VR  1639  Jeremiáš Fabricius  VR  1582  Melichar Mikunda  VR  1640  Michal Oškerdský  VR  1583  Ján Bánovsky  VR  1641  Ján Stráňovský  VR  1584  Gašpar Košela  VR  1642 Gašpar Chreno  VR  1585  Melichar Mikunda  VR  1643  Ján Janáč  VR  1586  Matej Sogil  VR  1644  Ondrej Madidus  VR  1587  Apollon Militius-Mlynský  VR  1645  Ján Košela  VR 1588  Melichar Mikunda  VR  1646  Martin Skalka  VR 

 Znak  Vysvetlivka ?  presný dátum nie je možné zistiť DR  dedičný richtár VR  volený richtár MM  menovaný mešťanosta VM  volený mešťanosta VP  volený predseda MP  menovaný predseda VS  volený starosta

 Súčasnosť 
 Interiér radnice 
Až do asanovania domu a jeho výstavby do súčasnej podoby (1893 - 1894 za richtára Ignáca Balogha a Jozefa Hrabovca) boli v radnici tieto priestory: dve dodnes zachované gotické klenuté pivnice, na prízemí miestnosť pre nočnú stráž, sklad, kuchyňa, veľká miestnosť pre krčmu s uvedeným rokom 1528. Na poschodí bola na strane od námestia veľká sála pre úrady mesta, ďalej tu bola miestnosť pre strážnikov, väznica a miestnosti archívu. Vzadu za stavbou sa nachádzal aj prízemný dom pre strážnikov. Hlavná miestnosť na poschodí, kde zasadala mestská rada, magistrát a súd, bola bohato zdobená rôznými obrázkami a nápismi. Strop bol z drevených dosiek podelených na štvorhranné polia s obrazom, na ktorom bol znak mesta uprostred - dvojitý zlatý kríž v zelenom poli, okolo ktorého bol nápis  V preklade to znamená: „Uvidel a zaplakal - opraviť dal 1685. Richtár, celé mesto a senát.“

Okolo tohto nápisu bol verš v štvorhrane s číslami v každom uhle (1797): 
V preklade:„Čoskoro dozrel však čas siedmej žatvy hrôzKeď vzbĺkli v plameňoch veže, radnica, kostoly a domRadnice, slziac, siedme už ruiny zrelTak sa stalo, že nemohol svoje práva vykonávať.“

Na rube tohto obrazu je text napísaný maliarom Andrejom Jancom: „Pinxit Andreas Jenecz, civis Solnensis A 1797, Atavis vero suae A quinto, supra sexagesimus, adest 65“. V preklade: Namaľoval Andrej Janec občan Žiliny 1797. Bolo to môjho veku 5. roku nad 60, čiže 65. Obraz v roku 1994 reštauroval Jozef Dorica a v súčasnosti je na stene zasadačky mestského zastupiteľstva.

Latinské nápisy na stenách miestnosti sa týkali pravidiel spravodlivosti, v preklade: Sudca a prísediaci nech sú vnímaví, pozorní, ale nie prístupní a poddajní. Čo iné si môžu želať súdení. Ak sa vinník bude tváriť hluchý, nikdy sa jeho ucha nedotkne právo. Akú nádej dáva žalobcovi a poskytuje... (Ďalší text bol poškodený). Úradník nech má výzor tváre neprístupného človeka a nech nie sú jeho priateľmi honosné dary. Nech má v úcte spravodlivosť a nech ju vykonáva tak, ako mu to prikazuje zákon. A čo má rešpektovať prísediaci - nech neprijíma žiadne dary. Veď zneuctenia spravodlivosti vždy boli a jestvujú i teraz.

 Zdroje 
 M. Mrva, P. Štanský, M. Pfliegel, Potulky starou Žilinou, vydavateľstvo Artis Omnis s.r.o., Kysucká cesta 9, 010 01 Žilina, 2010

Kategória:Stavby v Žiline
Kategória:Radnice na Slovensku